Καθορισμός των θέσεων του προσωπικού του Οργανισμού των Ελληνικών Ταχυδρομείων στις οποίες επιτρέπεται η πρόσληψη πολιτών της Ευρωπαϊκής Ένωσης. Επιτρέπεται η πρόσληψη των πολιτών των Κρατών - Μελών της Ευρωπαϊκής Ένωσης στις θέσεις όλων των κλάδων καθώς και στις αδιαβάθμητες και ειδικές θέσεις Προσωπικού ΕΛ.ΤΑ, όπως καθορίζονται στις οικείες κανονιστικές διατάξεις, κατά τα εκάστοτε ισχύοντα. Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. Στον Υφυπουργό Μεταφορών και Επικοινωνιών αναθέτουμε τη δημοσίευση και εκτέλεση του παρόντος διατάγματος.